Peder Paulsen Balke

Peder Paulsen Balke (født 4. mai 1779, død 6. september 1840) var en norsk soldat, bonde og eidsvollsmann fra Østre Toten.Tallak Lindstøl: Stortinget og Statsraadet,  B. 1 D. 1 : Biografier A-K digital utgave side 57Norsk biografisk leksikon. B. I., Første utgave. 1923Anders Bjønnes m.fl. (red.): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

Balke var dragon i Søndenfjeldske Dragonregiment i 1801, korporal fra 1808 til 1814. I 1808 ble han utkommandert til Kongsberg og deltok i felttoget mot den svenske invasjonsstyrken i 1814.

I 1814 var han utsending fra regimentet sitt til Riksforsamlingen på Eidsvoll sammen med rittmester Eilert Waldemar Preben Ramm. Balke stemte med Selvstendighetspartiet, men tok aldri ordet selv.

Balke overtok farsgården Østre-Søndre Balke (Kjørkje-Balke eller Nerstuggua) på Østre Toten i 1813 og drev denne til sin død.Magnhild Apeland og Kjell Marius Mathisen: Peder Paulsen Balke og gården Kirke-Balke på Toten, i Jørn Holme (red.): De kom fra alle kanter - Eidsvollsmennene og deres hus, Cappelen Damm 2014, s. 184-186. ISBN 978-82-02-44564-5 Gården ble i 1923 fredet av Riksantikvaren.

Han var gift med Mari Andersdatter fra gården Øvre Balke. Niels Fredriksen Dyhren, også eidsvollsmann, var hans svoger, gårdbruker og nabo. 
Ole Larsen Hammerstad var Balkes brorsønn og ble stortingsmann i perioden 1851–1869.

Balke er begravet i familiegrav ved Balke kirke.

 Se også 
 Balke

 Referanser 

 Eksterne lenker 

  Peder Paulsen Balke hos Eidsvoll 1814

Kategori:Eidsvollsmenn
Kategori:Norske bønder
Kategori:Personer fra Østre Toten kommune